Ivan Dornič (1985)

Ivan Dornič (* 12. apríl 1985, Bratislava) je slovenský hokejový útočník. V súčasnosti je hráčom rakúskeho klubu VEU Feldkirch. Je synom Ivana Dorniča staršieho.

 Klubový hokej 

Dornič s hokejom začínal v rodnej Bratislave, kde pôsobil ako dorastenec a neskôr aj ako junior. V roku 2003 si ho v CHL Import Drafte z 8. miesta vybral klub Portland Winterhawks a rovnakom roku ho draftoval v šiestom kole z celkového 176. miesta klub NHL – New York Rangers. Sezónu 2003/2004 odohral v juniorskej Wester Hockey League (WHL) v klube Portland Winterhawks, kde v 59 zápasoch získal 14 kanadských bodov (6 gólov, 8 asistencií). Na Slovensku hrával v extralige za Martin, Nitru, Skalicu a Slovan Bratislava. V Česku pôsovil v tíme druhej najvyššej českej hokejovej súťaže BK Mladá Boleslav.Dornič posilnil prvoligovú Mladú Boleslav, www.hockeyslovakia.sk, 30.11.2006 Sezónu 2010/11 začal v prvoligovej Detve, kde dohral dva zápasy a následne v druhej polovici septembra odišiel do nemeckého klubu Königsborn Bulldogs.Dornič začne v oberligovom Königsborne, www.hockeyslovakia.sk, 22.9.2010 Začiatkom januára 2011 prestúpil do dánskeho klubu Rodovre Mighty Bulls.Útočník Ivan Dornič do dánskeho Rodovre, www.hockeyslovakia.sk, 06.1.2011 Ročník 2011/2012 začal v bieloruskom klube Metallurg Žlobin, ale už v polovici sezóny odišiel do dánskeho AaB Aalborg, s ktorým sa dohodol na zmluve do konca sezóny.Ivan Dornič do dánskeho AaB Aalborg, www.hockeyslovakia.sk, 12.1.2012 Pred sezónou 2012/2013 sa dohodol na ročnej zmluve s rakúskym klubom FBI VEU Feldkirch.Ivan Dornič za otcom do Feldkirchu, www.hockeyslovakia.sk, 28.8.2012

 Klubová štatistika 
     od 2003 HC Slovan Bratislava
 2003–2004 Portland Winterhawks
 2004–2006 HC Slovan Bratislava
 2006–2007 HK 36 Skalica
 2007–2008 BK Mladá Boleslav
 2007–2008 HK Nitra
 2008–2010  MHC Martin
 2010–2011 HK Detva
 2010–2011 Königsborn Bulldogs
 2011-2012 Rødovre Mighty Bulls
 2011-2012 Metallurg Žlobin
 2011-2012 AaB Aalborg
 2012-2013 VEU Feldkirch

 Reprezentácia 
V slovenskej reprezentácii odohral 2 zápasy, zatiaľ neskóroval. Reprezentoval Slovensko na Majstrovstvách sveta do 18 rokov v roku 2003.

 Referencie 

 Externé odkazy 



Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom New York Rangers
Kategória:Hráči HC Slovan Bratislava
Kategória:Hráči HK Skalica
Kategória:Hráči HK Nitra
Kategória:Hráči MHC Martin
Kategória:Súrodenci v športe
Kategória:Osobnosti z Bratislavy
Kategória:Slovenskí hokejoví útočníci
Kategória:Hráči Aalborg Pirates